Konversiohäiriö
Konversiohäiriö eli dissosiaatiohäiriö (F44) on tautiluokan nimitys, joka tunnettiin aiemmin hysteriana. Konversiohäiriön sijaan kansainvälinen ICD-10 -tautiluokitus käyttää ensisijaisesti tautiluokalle nimitystä dissosiaatiohäiriö.
Somatisaatio
Somatisaatiohäiriö (ent. hysteria) eli somatoforminen häiriö (F45) viittaa pitkäkestoisiin ja selittämättömiin oireisiin usean elinjärjestelmän alueella sekä niistä aiheutuvaan toimintakyvyn ja elämänlaadun laskuun. Psykiatrian alaan kuuluva somatisaatiohäiriö-diagnoosi voidaan asettaa, jos potilaalla esiintyy lukuisia ruumiillisia oireita, kuten vatsaoireita ja kroonisia kipuja tai muita neurologisia oireita ilman, että lääkärit kykenevät diagnosoimaan potilaalta oireet selittävää ruumiillista sairautta. Somatisaatiohäiriön syyksi on esitetty muun muassa psyykkisiä traumoja.